Saya hanya taasub dengan tiga orang sepanjang hidup saya.
Apabila buat silap, kita belajar daripada kesilapan itu. Macam kanak-kanak.
Saya tak menyesali apa-apa,
tapi saya cuma harap situasinya berbeza.
SETIAP TAHUN, ADA LEBIH DARIPADA TIGA JUTA
KEJADIAN MENGHENDAP DI AMERIKA SYARIKAT
Kadangkala saya terfikirkan tentang perkara yang saya lakukan,
mereka kata itu dikira sebagai menghendap, tapi saya rasa tidak.
40% PESALAH MENGHENDAP AKAN MENGULANGI KESALAHAN
INI IALAH KISAH BANDUAN #1260226
Apabila saya buat perkara itu,
saya akan jadi gila.
Sejujurnya, saya agak takut.
SEBUAH SIRI NETFLIX
Saya lebih rela digelar pembunuh daripada penghendap, faham tak?
Saya nak dia rasa tekanan kerana diperhatikan.
Sesiapa saja boleh jadi penghendap.
Semuanya mengarut saja.
Saya masih gila begitu.
KECENDERUNGAN KETAASUBAN
PENJARA CHILLICOTHE, MISSOURI
Nama saya Deketrice Jackson.
Saya dipenjarakan kerana menghendap.
Empat tahun hukuman, dan saya dah dipenjarakan selama dua tahun.
SABITAN KESALAHAN MENGHENDAP DEKETRICE PADA TAHUN 2018
MENGAKHIRI GANGGUAN SELAMA HAMPIR SEDEKAD TERHADAP BEBERAPA WANITA
Ketagihan saya ialah wanita.
Saya tak minum kopi, tak hisap rokok,
atau perkara seperti itu, tapi entah kenapa, wanita…
buat saya teruja dan saya suka perasaan cinta itu.
DEKETRICE JACKSON DIBESARKAN DALAM SISTEM KELUARGA ANGKAT DI MILWAUKEE, WISCONSIN
Saya dibawa ke rumah keluarga angkat semasa umur enam tahun.
Saya diambil kerana ibu kandung saya tak mahukan saya.
Saya dah bertukar sebanyak 12 rumah keluarga angkat.
Saya kerap didera di beberapa rumah,
diperlakukan dengan kasar…
dan tak disayangi.
Pada umur sepuluh tahun, saya mula menyukai wanita.
Pada umur 10, 11 tahun saya mula bergaduh di sekolah kerana saya diejek
sebab menyukai wanita,
dan saya kerap bertukar rumah keluarga angkat sebab mereka tak nak saya,
mereka kata saya jahat, atau tak nak saya tinggal di situ
bersama kanak-kanak lain sebab saya homoseksual.
Jadi saya rasa tak disayangi dan tak diingini.
DEKETRICE BERUMUR 10 TAHUN
KETIKA PERTAMA KALI DIA MULA TAASUB DENGAN SEORANG WANITA
Saya di rumah keluarga angkat di Milwaukee, Wisconsin.
Kami selalu pergi ke gereja,
dan ada seorang wanita ini yang mungkin berumur 24 tahun ketika itu,
dia sangat cantik,
dan saya mahu dia menjaga saya.
GEREJA DIVINE
Dia belikan saya hadiah untuk Krismas, hari jadi,
dia ajak saya ke rumahnya setiap hari Ahad selepas program gereja.
Saya asyik nak dia menjaga saya.
Setiap kali saya jumpa dia, saya rasa seronok dan saya,
pernah cuba panggil dia ibu dan dia akan kata,
“Tidak, saya bukan ibu kamu.”
Saya rasa tak diingini kerana tak pernah merasai jagaan seorang ibu.
Saya bertemu Dee semasa dia kanak-kanak.
Dia dibawa ke gereja, dan dia seorang yang sangat pemalu.
Inilah gereja yang Dee selalu pergi.
Gereja Divine.
Gereja kecil, tapi penuh dengan kebaikan dan kasih sayang.
Nama saya Tunya King,
dan saya mengenali Dee semasa dia menghadiri gereja kami.
SEMASA KANAK-KANAK, DEKETRICE AKAN MELAWAT RUMAH TUNYA
PADA HARI AHAD SELEPAS PROGRAM GEREJA
TUNYA MENJADI FOKUS OBSESI DEKETRICE YANG PERTAMA
Saya rasa dia inginkan sesuatu.
Seperti apabila kita ke tempat perlindungan haiwan dan nampak anak anjing
dan ia seperti, "Ambil saya. Pegang saya. Sayangi saya."
Saya dapat rasa dia ingin disayangi.
Kami berada di rumah saya.
Dia cakap, "Awak patut jadikan saya anak angkat.”
Saya cakap, "Tidak," sambil ketawa.
Mengingat kembali, saya tak menoleh pun untuk lihat wajah dia.
Sekarang, saya rasa saya mungkin menyinggung perasaannya
dengan berkata, "tidak" seperti itu.
Saya rasa dia anggap itu sebagai,
"Kenapa saya tak cukup bagus untuk awak jadi ibu saya?"
Semasa Dee lebih muda, hubungan kami, sangat suci dan sangat indah.
Tapi apabila dia semakin dewasa, semuanya mula berubah.
Semasa saya bercinta dengan suami pertama, saya akan jumpa dia pada hujung minggu,
dan kadang-kadang tak sempat pergi ke gereja.
Jadi Dee tak dapat jumpa saya.
Dia tak nak saya pergi. Dia nak luangkan masa dengan saya.
Saya cakap, "Tak boleh, saya ada rancangan lain."
Dia cuba memujuk saya untuk meluangkan masa dengan dia.
Saya kata, "Dee, saya tak nak dengar apa-apa lagi."
"Saya kata 'tidak'. Muktamad."
Dia terus bertanya, seperti,
"Jika saya tanya dia 50 kali, dia akan ubah fikiran."
Dia sangat mendesak.
Saya akan cakap, "Dee, saya akan hubungi kamu semula."
Dia akan cuba terus bercakap dengan saya di telefon.
Saya kata, "Dee, saya akan letak telefon."
Apabila saya letak telefon, dia akan hubungi semula.
Sampai satu tahap di mana saya perlu menjauhkan diri daripada dia,
kerana saya nampak arah situasi kami dan saya tak suka begitu.
Apabila dia berkahwin, emosi saya terganggu.
Saya rasa macam saya kehilangan dia.
Ia buat saya teringat waktu kecil saya, saya tak pernah bagus.
Saya takkan disayangi.
Jika ibu saya sendiri tak sayangkan saya, dia pun tak sayangkan saya.
SELEPAS TUNYA MEMUTUSKAN HUBUNGAN,
DEKETRICE MULA MENJADI RAPAT DENGAN ANAK SAUDARA TUNYA, TIFFANIE
Apabila saya kenal Tiffanie, dia beri perhatian yang saya inginkan.
Dia ada beri gambar dia kepada saya, dan saya akan selalu,
cium gambar dia sebelum tidur.
Mungkin ia buat saya rasa lebih selamat kerana
saya pernah dicabul semasa kecil, jadi saya tak suka lelaki,
tapi saya tak anggap saya homoseksual, saya tak tahu pun apa itu homoseksual.
Ia lebih kepada saya suka lihat wanita.
Seperti, "Cantiknya dia."
Saya tak pernah kata pada lelaki, "Kacaknya dia."
Ia lebih kepada wanita.
Ini Tiffanie.
Gadis remaja yang cantik.
Ini semua ketika waktu Dee ada dalam hidup kami.
Tiffanie dapat memberikan Dee perhatian
yang dia tak dapat daripada saya lagi.
Saya rasa waktu itu kami berada di rumah ibu Tiffanie.
Tiffanie kata, "Saya rasa dia mencintai kita berdua,
atau dia pernah mencintai mak cik, dan sekarang dia mencintai saya."
Saya seperti, "Hei, tunggu."
Hubungan kami bukanlah seperti itu.
SELAMAT DATANG
Saya tak nampak petanda sebegitu. Saya rasa ia lebih kepada,
"Kamu nak saya jadi ibu kamu."
Tiffanie lebih muda, dan Dee lebih tertarik pada dia,
dan hubungan mereka juga menjadi pelik.
KETIKA DIA REMAJA, DEKETRICE MEMBUAT SATU PROFIL MEDIA SOSIAL PALSU
Anak saudara saya beritahu saya,
Dee menukar nama Facebook dia.
Dia namakan dirinya "Tiffanie Jackson"
dan hantar permintaan untuk berkawan kepada kami berdua.
Apabila saya lihat tiada gambar, saya pun padam.
Anak saudara saya kata, "Itu Dee."
Saya seperti, "Oh Tuhanku. Tunggu."
"Dari mana datangnya nama Tiffanie?
Dia kata, "Itulah. Ini semakin pelik bagi saya."
Dia rasa Dee cuba meniru hidupnya.
Saya sangat terkejut.
AKHIRNYA, PADA TAHUN 2008, DEKETRICE BERPINDAH KE SPRINGFIELD, MISSOURI
DAN MULA BERCINTA DENGAN WANITA
MENGGUNAKAN NAMA TIFFANIE
PADA TAHUN 2012, DEKETRICE MENJALINKAN HUBUNGAN
DENGAN SEORANG WANITA BERNAMA RACHEL
Saya menjalinkan hubungan pertama semasa saya 18 tahun.
Hubungan kedua adalah dengan Rachel.
Saya asyik nak berkepit dan semakin menyukai dia.
Kami sama-sama rasa begitu, tapi apabila saya asyik kata
"Jangan ke mana-mana," "Pulanglah," atau "Awak nak tinggalkan saya?"
dia jadi semakin tak selesa dengan saya.
Saya rasa itu kerana saya tak pernah ada ibu, dan asyik berpindah ke sana sini.
Jadi saya nak disayangi.
Jika mereka menolak atau tak mahukan saya,
saya akan jadi gila, tertekan atau…
Banyak yang dirasai, pelbagai emosi yang saya tak mampu hadapi.
Mungkin saya salah pilih, tapi setiap hubungan buat saya sedar
yang saya tak cukup bagus.
DILARANG MENCEROBOH
Semasa saya bertemu Dee, dia beritahu namanya Tiffanie.
Saya hanya dapat tahu nama sebenar dia enam, tujuh bulan selepas itu.
SAYANGI KEHIDUPAN
Saya tak tahu nama dia Deketrice sehinggalah selepas itu.
Nama saya Christine.
Deketrice ada hubungan dengan anak perempuan saya, Rachel.
“SAYA BOLEH BUAT APA SAJA MELALUI CHRIST YANG MENGUATKAN SAYA.”
Dee baik.
Dia nampak sangat baik pada awalnya, sangat sopan dan baik budi bahasa.
Kemudian dia mula…
Kerap duduk di rumah.
Kemudian, dia berpindah masuk.
TIDAK LAMA SELEPAS DEKETRICE BERPINDAH MASUK,
CHRISTINE MULA RASA BIMBANG DENGAN KELAKUANNYA TERHADAP RACHEL
Saya dapat merasakan,
dia bukanlah orang yang sesuai untuk Rachel.
Tiffanie selalu fikirkan macam-macam,
fikir Rachel akan buat sesuatu, tapi dia tak buat pun.
Dia hanya duduk di rumah saja.
KELUARGA ANTARA RAHMAT TERBESAR HIDUP
Tiffanie mahu Rachel ikut apa yang dia tetapkan.
Jika Rachel tak nak, seperti tak nak keluar atau sebagainya,
Tiffanie akan marah atau…
Mereka akan bergaduh dan bertengkar.
Kalau tak ikut cara dia,
dia akan berubah menjadi agak teruk.
Saya taasub dengan Rachel.
Saya akan ikut dia, apabila dia kata dia nak pergi kerja,
dan saya akan menghendap dia untuk lihat jika dia di tempat kerja.
Ada hari saya pergi ke sana tapi dia tiada di tempat kerja,
dan ketika itulah saya mula ada
kecenderungan untuk menghendap.
Saya rasa ia ada kaitan dengan kepercayaan.
Saya tak percayakan dia.
Saya akan memeriksa telefon bimbit dia.
Saya rasa ketika itulah saya mula menghendap.
Dia asyik nak tinggalkan saya dan saya akan buat apa saja
untuk pastikan dia tak pergi.
Tapi saya ditolak.
Saya mahu mereka…
Saya rasa saya agak berdendam kerana,
apabila mereka sakiti saya, saya nak mereka rasa sakit juga.
Tampar dia apabila dia buat sesuatu
yang saya tak suka.
Saya panggil dia dengan gelaran perempuan jalang.
Saya rasa saya mendera secara emosi juga.
2012 OKTOBER
SELEPAS BEBERAPA BULAN MENJALINKAN HUBUNGAN, UGUTAN BERTAMBAH TERUK
Saya balik rumah pada satu petang.
Apabila saya sampai di rumah, pintu depan terbuka,
dan mereka sedang bertengkar, tak pasti tentang apa.
Dia betul-betul mengamuk.
Dia mengugut untuk buat macam-macam.
Ia menakutkan saya.
Saya tak nak mati.
Sehari selepas kejadian, kami dapatkan perintah sekatan,
kami berdua, saya dan Rachel mendapatkan perintah sekatan.
Semasa berpisah, saya asyik menghubungi dia.
Tak faham kenapa dia tak mahukan saya. Sebenarnya, saya tak kisah.
Saya sepatutnya menjauhi dia tapi tidak.
Saya muncul di rumah baru dia bersama ibu dia.
Saya akan mengekori dia.
Muncul di mana saja dia pergi, untuk beritahu dia,
“Hei, maafkan saya. Kembalilah pada saya."
Polis cakap, "Jangan pergi ke rumah itu.” Saya tetap pergi.
Dia asyik melanggar perintah sekatan, datang ke rumah.
Dia tak kisah dengan sekatan itu.
Sebab dia tak boleh berada dalam jarak 305 meter dengan kami
tapi dia akan datang dan menjerit di luar.
“Saya sayang awak,” “Kenapa buat begini pada saya?”
Saya takkan buka pintu atau bercakap dengan dia.
Dia akan terus mengetuk pintu.
Dia cuba pecah masuk melalui tingkap,
rosakkan pelindung.
Saya sangat takut
jika dia nak datang dan lakukan sesuatu
kepada Rachel dan…
Tapi dia dah tiada ketika pihak polis sampai.
Berapa lama keadaan ini berlanjutan?
Sekurang-kurangnya setahun.
2012 OKTOBER
6 OKTOBER 2012
PADA 6 OKTOBER 2012, DEKETRICE TELAH DITANGKAP
DEKETRICE MENGHADAPI PELBAGAI TUDUHAN,
TERMASUKLAH MENCURI DAN MENYERANG
DIA AKHIRNYA DIJATUHI HUKUMAN PERCUBAAN SELAMA LAPAN TAHUN
Saya tak fikirkan tentang akibatnya,
sebab apa yang penting ialah saya mahukan dia.
Saya rasa ada tujuh kesalahan serangan dalam rekod saya.
Saya tahu saya tak patut lakukannya,
tapi saya buat juga sebab saya nak dia rasa kesakitan yang saya rasa.
Kadang-kadang saya rasa sedih,
mengetahui yang saya takkan jumpa cinta itu.
Itu yang semua wanita mahukan, kebahagiaan,
suami…
anak-anak, kerja yang bagus.
Saya rasa…
Dalam fikiran saya, saya mahukan itu, dengan seorang wanita,
dan tak boleh dapat itu, buat saya rasa sedih,
ia mengganggu emosi saya.
Saya rasa, "Oh Tuhanku. Saya takkan jumpa cinta."
Ada beberapa kawan saya beritahu,
“Awak perlu mencari cinta melalui Tuhan, melalui Jesus.”
SEMASA SEDANG MENJALANI PERCUBAAN, DEKETRICE MENGIKUTI MUBALIGH KRISTIAN
Beberapa tahun lalu, Dee berjalan di lorong ini, kelihatan sangat murung.
Kami letak papan tanda di luar bangsal yang tertulis,
“Pembelajaran Bible malam ini, pukul tujuh.”
Dia baru saja berdoa kepada Tuhan dalam keadaan marah.
Dia kata, "Saya mahukan petanda."
Dia nampak papan tanda kami, dan anggap itu sebagai petanda.
Dia datang ke beranda, ketuk pintu.
Saya buka, dan dia tanya, “Kamu ada pengajian Bible malam ini pukul tujuh?"
Saya kata, “Kami akan mula sekarang."
Saya Steve Long.
Saya paderi Dee untuk beberapa tahun.
Saya rasa semua orang dahagakan kasih sayang.
Saya rasa ramai daripada kita mempunyai keluarga dan persekitaran sosial yang baik
dan tak sedar yang kita perlukan cinta sebab kita sentiasa menerimanya.
BUAIAN INDAH DI RUMAH
Tapi gadis ini, aduhai.
Mempunyai didikan yang teruk,
dan ia berubah menjadi semakin teruk.
Suatu malam, dia minta isteri saya dan saya datang jumpa dia kerana dia…
Dia rasa nak bunuh diri.
Jadi kami pergi ke sana dan dia terus meluahkan tentang segala perkara
yang dia lalui.
Kami menangis dan cuba menenangkan dia.
Kami cuba mendengar dan membantu semampu kami.
Sebagai paderi,
saya membimbing ke arah Jesus Christ dan berharap pada Jesus Christ.
Kami tak pernah sebut tentang homoseksual kepada Dee.
Dia selalu sebut itu kepada kami.
Seksualiti dia, yang mana dia…
rasa tak betul.
Dia tak rasa ia betul.
Jadi kami percaya
seksualiti Dee tak selari dengan kitab,
tapi kami percaya kasih sayang kami kepada dia selari dengan kitab.
SELEPAS DUA TAHUN DALAM PERCUBAAN, DEKETRICE TIDAK MENGULANGI KESALAHANNYA
Saya berkelakuan baik sepanjang dua tahun,
dan saya bekerja di pusat asuhan.
Saya semakin berubah, sentiasa pergi ke gereja,
sehinggalah saya kembali ada perasan pada wanita lain.
LEBUH BOONVILLE
PADA 2017, DEKETRICE BERTEMU 'SARAH'
Saya bertemu dia di pusat komuniti.
Saya tak tahu saya akan taasub dengannya.
Saya akan buat perkara gila, untuk membuktikan yang saya sayang padanya
dan mahu dia berikan saya peluang.
Saya akan belikan dia bunga.
Apabila saya tiba di rumah dia, dia tak nak buka pintu.
Saya akan tinggalkan hadiah dan kembali sepuluh minit kemudian.
Saya akan memandu di sekitar kejiranannya.
Saya kembali untuk lihat jika dia ambil hadiah itu,
dan hadiah itu tiada.
Jadi saya fikir, “Oh Tuhanku, dia mahukan hadiah itu.”
Saya sangka jika saya buat semua itu, dia akan beri saya peluang.
Perkara seperti itu.
Banyak lagi, tapi ada beberapa perkara yang sangat memalukan,
saya tak nak cerita.
DEKETRICE MULA MENGHENDAP SARAH PADA TAHUN 2017
PADA TAHUN 2018, KES ITU DIRUJUK KEPADA PIHAK BERKUASA
Kes ini timbul selepas gangguan berterusan selama satu tahun
dan menghendap diri mangsa.
Cik Jackson dan mangsa hanya pernah bercakap beberapa kali.
Ia lebih kepada dia tergila-gilakan mangsa
sebab tidak ada asas hubungan pun di antara mereka berdua.
Saya Koperal David Hatch dari Jabatan Polis Springfield.
Saya ditugaskan untuk kes menghendap melibatkan Cik Jackson.
'SARAH' MENOLAK UNTUK TURUT SERTA DALAM RAKAMAN INI
DAN MEMINTA IDENTITINYA DIRAHSIAKAN
SOAL SIASAT SEDANG BERLANGSUNG
Mangsa melaporkan dia ada menerima nota di kediamannya,
kemudian berubah kepada pesanan mel suara,
hadiah Krismas, hadiah Easter.
Dia tinggalkan bunga dengan nota yang banyak.
PENGHUJUNG JALAN
Apabila mangsa dah berpindah pun,
Cik Jackson dapat mencari alamatnya,
dan terus memberi hadiah.
Tak kisahlah apa kata-kata orang kepada Cik Jackson,
dia akan terus melakukannya
dan terus berhubung dengan mangsa.
Sampai satu tahap dia pergi ke bar
semasa mangsa sedang berjumpa seseorang yang dia tak kenal,
dan bercakap dan menghampirinya.
Dia sebenarnya mengikuti ke mana saja mangsa pergi.
Saya ikut dia.
Saya nak…
Ia amat memalukan.
Saya rasa macam nak muncul di mana saja dia berada dan kata, "Oh, hei!"
Macam saya baru sampai.
Dia kata, "Jangan dekati saya."
Apabila dia tak nak bersama saya, saya hilang pertimbangan.
Sampai satu tahap di mana, mangsa tidak lagi rasa selamat
untuk meninggalkan rumah tanpa seseorang untuk melindungi dia.
PADA 14 APRIL 2018, DEKETRICE MEMANDU KE RUMAH SARAH
Ia dah lewat. Hampir pukul 7:00 malam.
Dah gelap. Saya bawa hadiah untuk dia.
Saya bunyikan loceng, tapi dia tak buka pintu.
Jadi saya masuk ke dalam kereta,
dan cuba mesej dia, tapi dia tak balas.
Apabila saya nampak ada lelaki masuk ke dalam rumah dia,
saya keluarkan teropong.
Cuba melihat ke dalam. Ia sangat gelap.
Saya bukanlah nak melakukan kemudaratan, saya cuma terfikir,
"Siapa lelaki ini?"
SEMASA DEKETRICE BERADA DI LUAR RUMAH, PIHAK POLIS TIBA DI SITU
Mangsa telah menghubungi 911 menyatakan suspek, Cik Jackson,
berada di luar rumahnya,
dan dia takut Cik Jackson akan pecah masuk kediamannya.
DEKETRICE TELAH DITAHAN DAN DIDAKWA ATAS KESALAHAN MENGHENDAP TAHAP PERTAMA
Cik Jackson takkan berhenti
mengganggu atau menghendap mangsa
jika penguat kuasa undang-undang tak masuk campur dan buat siasatan.
Apabila saya lihat sejarah Cik Jackson
dan laporan yang dibuat di Jabatan Polis Springfield,
saya rasa jika tiada tindakan undang-undang,
ada kemungkinan tinggi ia boleh bertukar daripada sekadar nota cinta,
kepada ancaman dan kecederaan fizikal.
10 OKTOBER 2018
PADA OKTOBER 2018, DEKETRICE JACKSON DIDAPATI BERSALAH
KERANA MENGHENDAP SARAH DAN DIJATUHKAN HUKUMAN EMPAT TAHUN PENJARA
Saya rasa tak percaya saya dipenjarakan.
Semakin lama saya di sini, semakin saya sedar yang saya memang menghendap dia.
Apabila saya bebas, saya takut ia akan berlaku lagi.
SETELAH MENJALANI LEBIH DARIPADA SETENGAH HUKUMAN PENJARANYA
DEKETRICE DIBERITAHU DIA AKAN DIBEBASKAN ATAS PAROL
Saya dah…
tak nak buat lagi.
Saya dah tak nak buat lagi. Ini tak menyeronokkan langsung,
menangis dan fikir kenapa orang itu tak mahukan saya.
Tak seronok pun.
Tapi dalam tempoh dua tahun ini,
saya tak betul-betul mendalami hukuman penjara ini.
Saya bermesra dengan wanita di sini,
tapi saya sepatutnya menggunakan waktu ini untuk
menyembuhkan hati saya dan sebagainya.
Sekarang saya diberi ubat psikiatrik untuk masalah obsesi saya.
Kadang-kadang ia tak berkesan, sebab saya…
Saya mula menyukai wanita di sini, tapi saya rasa…
untuk ia tak berulang lagi, saya akan mendekatkan diri saya
dengan orang alim.
Saya rasa saya perlu menyerahkan diri kepada Tuhan dan bertaubat dan
mengikuti ajaran sebenar.
Saya tak perlukan cinta. Saya boleh cinta diri sendiri.
Saya buat begitu selama dua tahun, dan tak inginkan hubungan pun.
Mengingat kembali, saya buat dengan baik.
Tapi saya tak pasti jika ia takkan berlaku lagi
sebab tiada siapa tahu masa depan,
tiada siapa tahu apa akan berlaku.
HAD LIMIT BANDAR
Ada beberapa perkara orang diparol itu perlu lakukan untuk kekalkan status parol.
Pertama ialah tak mengulangi kesalahan.
Kadar mengulangi kesalahan menghendap ialah 50%.
Kadangkala kesalahan berulang dalam masa sehari.
Nama saya Will Worsham.
Saya ialah bekas pembantu pendakwa di Daerah Greene, Missouri.
Sekarang saya berkhidmat sebagai hakim perbandaran dan buka firma sendiri.
SEBAGAI PEGUAM JENAYAH, WILL MENGKAJI KADAR PENGULANGAN KESALAHAN MENGHENDAP
DIA JUGA TELAH MENELITI KES DEKETRICE
Lampiran doket ini mengandungi maklumat dari tahun 2012 sehingga tahun 2018,
dan ia menunjukkan sejarah penting semasa dalam percubaan,
pelanggaran percubaan.
Corak itu berulang selama enam tahun.
Tidak kira berapa lama tempoh hukuman, corak kelakuan tetap berterusan.
DALAM MENELITI KES DEKETRICE,
WILL WORSHAM MEMBACA SURAT YANG DITULIS OLEH DEKETRICE KEPADA PIHAK MAHKAMAH
Pada 18 Julai, dia menulis dari dalam penjara kepada hakim.
Dia kata, "Saya memberontak. Fikiran saya serabut."
"Saya kerap didera dulu, hilang kepercayaan pada pihak berkuasa
saya tak boleh berpisah, tak boleh jauh, obsesi, dan lain-lain."
“Pergi terapi, pergi ke gereja, bergaul dengan komuniti,
tapi takut tak boleh berubah.”
“Saya mahu dan perlukan pertolongan.”
Saya rasa perkara paling jujur adalah apabila dia kata,
“Takut tak boleh berubah. Saya mahu dan perlukan pertolongan.”
Bagus dapat baca kata-kata begitu.
Tapi apa yang jelas daripada semua ini
ialah dia perlukan bantuan kesihatan mental.
Perlu dimasukkan dalam program,
supaya boleh betulkan cara pemikiran dan cara dia mentafsir orang lain.
Kesukaran di sini adalah mencari sumber untuk membantu dia.
Ingat, kita berdepan dengan seseorang
yang diuruskan oleh sistem sepanjang hidup dia.
Dia membesar dalam sistem keluarga angkat.
Sistem itulah dianggap sebagai penjaganya
selama ini.
Dia tak pernah ada peluang untuk mempunyai hubungan sebenar dengan ibu bapa.
Dia mungkin tak tahu bagaimana nak buat begitu.
Boleh dikatakan, sistem itu telah gagal,
dan ia berterusan sehingga menggagalkan dia.
JILID I & II, SEJARAH AGAMA KRISTIAN
HURAIAN KITAB INJIL
Saya risaukan masa depan Deketrice.
Saya tak pasti ada khidmat yang sesuai dengan keperluannya.
Kumpulan gereja akan memberi keampunan.
Tapi dia perlukan bimbingan profesional
untuk berada di samping dia
dan mengubah cara pemikiran dia.
MELAWAT
JIKA NAK JEMPUT BANDUAN BEBAS,
BERHENTI DAN TUNGGU DALAM KENDERAAN.
TIADA TELEFON BIMBIT MELEPASI BAHAGIAN INI!
- Hai! - Hei.
Apa perasaan awak?
Teruja, gemuruh.
Saya rasa bebas dalaman dan luaran.
- Bersyukur. - Hati-hati dengan kepala.
Gembira.
PADA 30 NOVEMBER 2021, SELEPAS TIGA TAHUN DIPENJARAKAN,
DEKETRICE DIBEBASKAN ATAS PERCUBAAN
Pakai tali pinggang keledar.
MELANGGAR SYARAT PERCUBAAN BOLEH MEMBUATKAN DEKETRICE KEMBALI KE PENJARA
Baiklah, kita akan mula, dan kamu boleh…
- Kita baca ayat ketiga dan keempat. - Boleh kita berdoa dulu?
Ya, sudah tentu.
Tuhanku, kami berdoa padamu, walaupun dalam tempoh ibadah yang singkat ini,
kami harap dapat manfaat darinya,
dan kamu akan dimuliakan dengan nama Jesus…
Dia pernah cuba berubah sebelum ini.
Tapi saya jauh lebih yakin sekarang, kerana dia nampak lebih merendah diri.
Dia nampak lebih merendah diri sekarang.
Sejujurnya, saya ingin mendekatkan diri kepada Tuhan.
Saya rasa lebih kerap saya baca Bible, lebih rapat hubungan saya dengan-Nya.
Saya rasa semuanya akan baik-baik saja dan Dia yang berkuasa. Dia mampu.
Dee ada kasih sayang baru, dan itu mengubah hidupnya.
Dia jatuh cinta dengan Jesus Christ. Dia mahu menggembirakannya.
Jadi semuanya, semua kelakuannya,
terbentuk daripada kasih sayang barunya.
Saya sedar apabila saya buat perkara ikut cara saya, semuanya teruk.
Apabila saya buat perkara ikut cara-Nya, semuanya teratur.
Jadi saya perlu beringat supaya tak terlibat dalam masalah undang-undang
dengan mematuhi perintah-Nya.
Tidak menjadi hamba dosa,
mentaati Dia dan berkorban segalanya demi Dia.
DISEMBER 2021
Saya akan jauhkan diri dari penjara.
Saya takkan taasub dengan sesiapa lagi.
Saya hanya mahu tenang menjalani kehidupan.
SEBULAN SELEPAS DIBEBASKAN, DEKETRICE MEMATUHI SYARAT PERCUBAANNYA
Saya takkan tersasar lagi. Saya telah menjauhi semua kawan lama.
Saya menjauhi alkohol.
Saya menjauhi wanita.
Lebih baik fokus pada diri sendiri, membentuk kehidupan lebih baik.
Saya dah bekerja.
Saya pelayan di Mexican Villa.
Semuanya berjalan lancar.
Saya selalu rasa saya kehilangan sesuatu
sebab saya membesar tanpa perhatian.
Saya hanya diberi perhatian apabila buat jahat,
dan saya rasa saya dah jumpa apa yang hilang itu.
Ia sentiasa dalam hati saya. Saya temui Jesus.
Berdosa menjadi homoseksual.
Awak nampak obsesi
dan seksualiti awak ialah dua perkara berbeza?
Sebenarnya tak salah menjadi homoseksual?
Saya tak rasa ia salah, tapi salah di sisi Tuhan.
Tak kisah apa saya rasa. Perintah Tuhan yang penting.
Saya gembira jika dapat berkahwin dengan wanita, tapi…
Tuhan tak menyukainya, saya perlu patuh perintah Tuhan.
ENAM BULAN KEMUDIAN
WALAUPUN MELANGGAR SYARAT PERCUBAANNYA
DENGAN KESALAHAN MEMANDU SEMASA MABUK, DEKETRICE KEKAL BEBAS DARI PENJARA
DIA TELAH KELUAR DARIPADA KUMPULAN GEREJANYA
DAN SEDANG MENJALINKAN HUBUNGAN BARU DENGAN WANITA LAIN